SERVISNÁ ZMLUVA

*uzavretá podľa § 269 ods.2 Obchodného zákonníka v  znení neskorších predpisov (ďalej len „Obchodný zákonník“) a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZoVO“)*

**Zmluvné strany**

**Objednávateľ :**

Obchodné meno: **Fakultná nemocnica s poliklinikou F.D. Roosevelta Banská Bystrica**

Sídlo: Nám. L.Svobodu 1, 975 17 Banská Bystrica

V mene ktorej koná: Ing. Miriam Lapuníková, MBA – riaditeľka

IČO: 00165549

IČ DPH: SK2021095670

Bankové spojenie: Štátna pokladnica

IBAN: SK35 8180 0000 0070 0027 8282

SWIFT: SPSRSKBAXXX

Zriadená: Zriaďovacou listinou MZ SR č. 1842/90-A/II-1 z 18.12.1990 v znení neskorších zmien

(ďalej len „**objednávateľ**“)

**Poskytovateľ:**

Obchodné meno:

Sídlo:

V zastúpení:

IČO:

IČ DPH:

Bankové spojenie:

IBAN:

Zapísaný v:

(ďalej len „**poskytovateľ**“)

(poskytovateľ a objednávateľ ďalej spoločne len „**zmluvné strany**“)

**Článok l.**

**Úvodné ustanovenia**

* 1. Táto Servisná zmluva (ďalej len „zmluva“) sa uzatvára ako výsledok verejného obstarávania v súlade so ZoVO. Objednávateľ na obstaranie predmetu tejto zmluvy použil postup verejného obstarávania – nadlimitná zákazka podľa § 66 ods.7 písm. b) ZoVO.
  2. Poskytovateľ je podľa ZoVO uchádzačom, ktorý bol vyhodnotený ako úspešný uchádzač a jeho ponuka bola prijatá.

**Článok II.**

**Predmet zmluvy**

1. Predmetom tejto zmluvy je záväzok poskytovateľa vykonávať pre objednávateľa komplexný **pozáručný servis a pravidelnú údržbu CT zariadenia** (ďalej len „servis“) na základe podmienok dojednaných v tejto zmluve a v rozsahu, ktorý je pre tento typ zariadenia obvyklý. Objednávateľ sa zaväzuje zaplatiť za poskytnutý servis odplatu podľa článku VI. tejto zmluvy.
2. Servis bude vykonávaný na nasledovných zariadeniach:

* **CT zariadenie: Lightspeed VCT Std.,**
* **2** p**racovné stanice AW 4.7 HP Z440 OS 7.0.**

(ďalej len „zariadenie“ alebo „zariadenia“).

1. Servisom sa na účely tejto Zmluvy rozumie najmä:
2. vykonávanie pravidelných preventívnych prehliadok predpísaných výrobcom zariadenia – a všetkých prác a úkonov s tým spojených v rovnomerných intervaloch min. 3x ročne tak, aby bolo zariadenie prevádzkyschopné;
3. všetky práce spojené s opravami, údržbou a kontrolou zariadení;
4. bezplatná výmena náhradných dielov, vrátane výmeny röntgenky so zaťažením 10000 vyšetrení ročne a vrátane výmeny detektora;
5. práca autorizovaného servisného technika za vykonaný servisný zásah a preventívne prehliadky;
6. výkon pozáručného servisu a pravidelnej údržby realizovaný prostredníctvom autorizované servisného technika;
7. elektrické revízie zariadenia vykonávané oprávnenou osobou – min. 1x ročne;
8. záväzok mať k dispozícii všetky originálne náhradné diely, ktoré budú potrebné k prípadnej oprave, údržbe zariadenia;
9. poskytovanie servisnej podpory na diaľku ak to zariadenie umožňujeꓼ
10. pravidelná aktualizácie softwaru zariadenia predpísaná výrobcom zariadenia vrátane udelenia nevýhradnej, vecne, časovo, územne a iným rozsahom neobmedzenej licencie v súlade so zákonom č. 185/2015 Z. z. Autorský zákon v znení neskorších predpisov ak je potrebnáꓼ aktualizácia zariadenia – update, ktorý bude kompatibilný s DICOM štandardom vrátane udelenia nevýhradnej, vecne, časovo, územne a iným rozsahom neobmedzenej licencie v súlade so zákonom č. 185/2015 Z. z. Autorský zákon v znení neskorších predpisovꓼ vykonanie skúšobnej prevádzky po servisnom zásahu ak je to potrebnéꓼ
11. kontrola bezpečnosti zariadení;
12. online diagnostika zariadení;
13. služby reaktívnej podpory - opravy porúch na zariadeniach;
14. vykonávanie validácií a kalibrácií zariadení resp. jeho relevantných častí predpísané výrobcom;
15. likvidácia a/alebo ekologická likvidácia nahradených dielov.

**Článok III.**

**Povinnosti zmluvných strán**

1. **Poskytovateľ sa zaväzuje:**
2. plniť si povinnosti v zmysle tejto zmluvy s odbornou starostlivosťou, vykonávať preventívne prehliadky, servis a úlohy priebežnej podpory riadne a včas za podmienok dohodnutých touto zmluvou;
3. vykonávať iniciatívne v zmysle intervalov stanovených výrobcom zariadenia preventívne prehliadky a servis na základe písomnej objednávky vystavenej objednávateľom;
4. písomne upozorniť objednávateľa na potrebu vykonania pravidelnej preventívnej prehliadky predpísanej výrobcom;
5. odovzdať objednávateľovi písomný záznam o servise zariadení, ktorý bude obsahovať popis vykonaných servisných prác, zoznam náhradných dielov, ak boli použité;
6. na požiadanie umožniť určeným zamestnancom objednávateľa výkon kontroly plnenia zmluvy;
7. včas informovať objednávateľa o všetkých dôležitých skutočnostiach, súvisiacich s predmetom zmluvy, ktoré môžu ohroziť alebo obmedziť plnenie zmluvy zo strany poskytovateľa, prípadne spôsobiť nedodržanie stanovených termínov plnenia zmluvy;
8. v prípade potreby vykonať školenie zodpovedných pracovníkov tak, aby spĺňalo kritéria na obsluhu zariadení, stanovených výrobcom;
9. mať k dispozícii všetky originálne náhradné diely, ktoré budú potrebné k prípadnej oprave, údržbe zariadenia;
10. zabezpečiť dostupnosť prevádzky zariadení – Uptime zariadení min. 95%,
11. udržiavať počas trvania tejto zmluvy v platnosti všetky potrebné oprávnenia na vykonávanie servisných úkonov v zmysle tejto zmluvy na zariadeniach zdravotníckej techniky, dostupnosť autorizovaného servisného technika a odborne spôsobilého personálu, ktorí sa bude podieľať na plnení predmetu tejto zmluvy t.j. na vykonávaní servisu,
12. vykonávať plnenie predmetu tejto zmluvy v súlade s poznatkami a odporúčaniami výrobcu zariadenia.
    1. **Objednávateľ sa zaväzuje**:
13. zabezpečiť prístup zamestnancov poskytovateľa do miesta plnenia za účelom plnenia predmetu zmluvy, za podmienky, že zamestnanci poskytovateľa budú sprevádzaní zodpovednou osobou objednávateľa,
14. zabezpečiť, že v čase medzi pravidelnými preventívnymi prehliadkami budú dodržané všetky odporúčania a inštrukcie dané servisným pracovníkom poskytovateľa pre zabezpečenie funkčnosti a bezpečnosti zariadenia,
15. zabezpečiť prevádzkové podmienky v priestoroch kde sú nainštalované zariadenia na základe opodstatnených požiadaviek poskytovateľa;
16. určiť povereného zamestnanca, ktorý bude zodpovedný za hlásenia porúch poskytovateľovi.

**Článok IV.**

**Čas, miesto a spôsob plnenia zmluvy**

1. Servis bude vykonávaný v sídle objednávateľa s výnimkou služby na diaľku.
   1. Zmluvné strany sa dohodli, že pravidelná údržba a pozáručný servis sa bude vykonávať počas platnosti tejto zmluvy na základe písomnej objednávky objednávateľa. Preventívne prehliadky predpísané výrobcom zariadenia je poskytovateľ povinný vykonávať iniciatívne bez potreby vystavenia objednávky objednávateľom.   
      Písomnou objednávkou, upozornením a/alebo požiadavkou sa na účely plnenia tejto zmluvy považuje zaslanie emailovej správy na nasledujúce kontakty:

**- na strane poskytovateľa:**

kontakt: e-mail:

tel.:

mobil:

**- na strane objednávateľa** Anna Hrdá,

kontakt: e-mail: ahrda@nspbb.sk

tel.:  +421 48 441 2112

1. Poskytovateľ je povinný doručenú objednávku bezodkladne potvrdiť. Za účelom vyhnutia sa akýmkoľvek omylom a problémom, ktoré môžu vzniknúť pri doručovaní, je objednávateľ oprávnený overiť si telefonicky na vyššie uvedených číslach doručenie každej objednávky/ upozornenia/ požiadavky.
2. Akékoľvek poruchy zariadenia je objednávateľ oprávnený nahlásiť poskytovateľovi aj telefonicky na vyššie uvedených telefónnych číslach.
3. Poskytovateľ sa zaväzuje vykonávať servis v nasledujúcich lehotách:
4. **Služba na diaľku** – pripojenie k zariadeniu na diaľku sa bude vykonávať **do 4 hod**. od písomného nahlásenia poruchy poskytovateľovi emailom, prípadne od nahlásenia telefonicky prostredníctvom HelpDesku. Poskytovateľ je povinný poskytovať službu na diaľku v pracovných dňoch v čase **od 8.00 hod. do 16.30 hod.**
5. Pozáručný servis sa bude vykonávať priebežne počas platnosti tejto zmluvy na základe objednávky zo strany objednávateľa. Doba odozvy poskytovateľa od nahlásenia poruchy objednávateľom **je do 6 hodín** od písomného nahlásenia poruchy. Objednávateľ je povinný riadne uviesť dôvod pre potrebu servisného zásahu tak, aby poskytovateľovi bolo zrejmé predovšetkým miesto plnenia, druh poruchy a potreba určitého náhradného dielu.
6. Poskytovateľ sa zaväzuje v rámci servisu začať **s odstraňovaním porúch, t.j. nástup technika, najneskôr do 24 hodín** od písomného nahlásenia poruchy.-**.**
7. Poskytovateľ sa zaväzuje odstrániť poruchu:

* bez použitia náhradných dielov **do 24 hod.** od nástupu servisného technika na opravu.
* s použitím náhradných dielov **do troch pracovných dní** od nástupu servisného technika na opravu.
  1. V prípade potreby výmeny náhradných dielov sa poskytovateľ zaväzuje použiť náhradné diely, ktoré budú originálne, nové, nepoužité a nerepasované. V prípade ak nie sú na trhu dostupné náhradné diely, ktoré by spĺňali parametre podľa predchádzajúcej vety, čo poskytovateľ vydeklaruje objednávateľovi potvrdením od výrobcu, je poskytovateľ oprávnený použiť aj repasované náhradné diely.
  2. Ak sa pri odstránení poruchy vymenia diely zariadenia, poskytovateľ je povinný pôvodné diely zariadenia zlikvidovať na svoje vlastné náklady. Poskytovateľ sa zaväzuje, že v prípade výmeny dielu, ktorý môže byť vnímaný ako nebezpečný odpad, zabezpečí ekologickú likvidáciu vymeneného dielu do 30 dní odo dňa výmeny, pričom o tejto skutočnosti je povinný predložiť objednávateľovi kópiu potvrdenia o ekologickej likvidácii náhradných dielov, prípadne čestné vyhlásenie, najneskôr však do 15 dní odo dňa likvidácie.
  3. Pre vylúčenie akýchkoľvek pochybností si zmluvné strany výslovne dojednávajú, že do lehoty plnenia v zmysle tohto článku zmluvy sa nezapočítavajú dni pracovného pokoja, dni pracovného voľna a štátne sviatky, v pracovných dňoch čas od 16.30 hod do 08.00 hod. V prípadoch uvedených v predchádzajúcej vete sa plynutie odozvy prerušuje a pokračuje nasledujúci pracovný deň od 08.00 hod.
  4. Zabezpečenie prístupu na miesto plnenia a jeho prípravy pre vykonanie servisu v zmysle predložených podmienok poskytovateľa sa považuje za nevyhnutnú súčinnosť objednávateľa v zmysle tejto zmluvy.
  5. Lehoty plnenia výslovne neuvedené v tejto zmluve v prípade potreby písomne upravia zástupcovia oboch zmluvných strán na základe vzájomnej dohody.
  6. Zmluvné strany sa dohodli, že poskytovateľ o každom servise vykoná servisný záznam, ktorý bude súčasne slúžiť ako protokol o odovzdaní a prevzatí servisných prác.
  7. Objednávateľ je povinný zabezpečiť prevzatie servisných prác vykonaných na základe tejto zmluvy a požiadavky objednávateľa na to určenou oprávnenou osobou.
  8. Osobami oprávnenými podpísať protokol o odovzdaní a prevzatí servisných prác alebo vykonaní preventívnej prehliadky a údržby (resp. servisný záznam) sú za poskytovateľa servisný pracovník, ktorý práce vykonal a za objednávateľa zodpovedná osoba určená objednávateľom.
  9. O každom plnení predmetu zmluvy bude vypracovaný písomný záznam, ktorý bude obsahovať najmä:
* obchodné mená oboch zmluvných strán
* mená a podpisy zástupcov oboch zmluvných strán, ktorí sa zúčastňujú preberacieho konania;
* miesto a čas preberacieho konania;
* súpis činností, ktoré poskytovateľ vykonal v rámci servisného zásahu alebo preventívnej prehliadky;
* iné významné skutočnosti.

**Článok V.**

**Subdodávatelia a zápis v registri partnerov verejného sektora**

* 1. Poskytovateľ je vzhľadom na rozsah plnenia oprávnený plniť svoje záväzky vyplývajúce z tejto zmluvy aj prostredníctvom tretích osôb, subdodávateľov. V takom prípade poskytovateľ v prílohe k tejto zmluve v čase jej uzavretia uvedie, údaje o všetkých známych subdodávateľoch a to v rozsahu údajov uvedených v prílohe č. 1 k tejto zmluve a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel.č., e-mail.
  2. Poskytovateľ v plnom rozsahu zodpovedá za výber svojich subdodávateľov a/alebo spolupracujúcich tretích osôb.
  3. Pokiaľ poskytovateľ použije na plnenie svojich záväzkov podľa tejto zmluvy tretiu osobu, subdodávateľa, zodpovedá tak, akoby záväzok z tejto zmluvy plnil sám.
  4. Poskytovateľ je povinný oznámiť objednávateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
  5. Poskytovateľ je povinný písomne predložiť objednávateľovi na odsúhlasenie každého subdodávateľa.
  6. Ak sa na poskytovateľa a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, poskytovateľ je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je poskytovateľ povinný okamžite ukončiť plnenie tejto zmluvy prostredníctvom takéhoto subdodávateľa.

**Článok VI.**

**Cena a podmienky jej úpravy**

1. Cena za servis v rozsahu stanovenom v tejto zmluve je stanovená dohodou zmluvných strán v súlade so Zákonom NR SR č. 18/1996 Z. z. o cenách v znení neskorších predpisov a jeho vykonávajúcej vyhlášky MF SR č. 87/1996 Z. z. v znení neskorších predpisov ako cena maximálna a konečná.
2. Cena za celý predmet zmluvy je ..................... eur bez DPH (slovom: ......................... eur)

DPH vo výške podľa platnej legislatívy sadzba ........ %......... eur (slovom: ........ eur),

Cena za celý predmet zmluvy je .................................. eur s DPH (slovom: ......................... eur)

1. V cene sú zahrnuté všetky náklady na vykonanie servisu, ktoré súvisia s prácami na zariadeniach (opravy, údržba), tak ako je uvedené v tejto zmluve, vrátane prípadných cestovných nákladov od výjazdu servisného technika na miesto určenia a späť, výmeny dielov a náhradných dielov, prípadné udelenie licencie, likvidácia a/alebo ekologická likvidácia pôvodných dielov.
2. Cena za vykonanie servisu je splatná na základe faktúry vystavenej poskytovateľom, prílohou ktorej musí byť vyplnený a oboma zmluvnými stranami podpísaný protokol o odovzdaní a prevzatí prác. resp. servisný záznam.
   1. Zmluvné strany sú oprávnené požadovať len také zmeny dohodnutej zmluvnej ceny, ktoré vyplývajú zo zmien daňových predpisov *(zmena výšky zákonnej sadzby DPH)*. V prípade ak zmena ceny vyplýva priamo zo zmeny právneho predpisu, zmluvná strana, ktorá takúto zmenu požaduje je povinná bezodkladne zaslať druhej zmluvnej strane oznámenie s odôvodnením a odkazom na relevantný právny predpis, ako aj s uvedením pôvodných a nových cien. Úprava ceny z iných dôvodov, ktoré nebolo možné v čase uzatvorenie zmluvy predpokladať sa bude riešiť rokovaním zmluvných strán v súlade so ZoVO.
   2. Poskytovateľ nie je oprávnený realizovať naviac práce, ktoré nie sú predmetom tejto zmluvy, bez predchádzajúceho písomného súhlasu objednávateľa. Na odsúhlasenie je poskytovateľ povinný predložiť rozsah potrebných naviac prác, ktoré je potrebné vykonať a ich nacenenie.

**Článok VII.**

**Platobné a fakturačné podmienky**

1. Úhrada ceny za plnenie predmetu zmluvy bude vykonaná bankovým prevodom na základe mesačných faktúr vystavených poskytovateľom na objednávateľa po splnení príslušného plnenia predmetu zmluvy podľa čl. II. tejto zmluvy.
2. Zmluvné strany sa dohodli, že poskytovateľ vystaví a zašle objednávateľovi faktúru elektronicky (ďalej len „elektronická faktúra“). Za elektronickú faktúru sa pre účely tejto zmluvy považujú faktúry, opravné doklady k faktúram (dobropisy, ťarchopisy, storná).
3. Zmluvné strany sa dohodli, že internými kontrolnými mechanizmami zabezpečia vierohodnosť a neporušenosť údajov uvedených v elektronických faktúrach vystavených a doručených na základe tejto zmluvy. Žiadna zmluvná strana nie je oprávnená a nebude do už vystavenej a doručenej elektronickej faktúry zasahovať, ani meniť jej obsah.
4. Obe zmluvné strany sú povinné zabezpečiť riadne uchovávanie a archiváciu faktúr v zmysle § 76 zákona o DPH, zaručujúce vierohodnosť pôvodu, neporušiteľnosť obsahu a čitateľnosť elektronických faktúr po celú dobu úschovy.
5. Objednávateľ uhradí dohodnutú cenu poskytovateľovi na základe faktúry vystavenej poskytovateľom, zaslanej z e-mailovej adresy: ................................ /doplní poskytovateľ/ a doručenej objednávateľovi na e-mailovú adresu: [ekonomicke@nspbb.sk](mailto:ekonomicke@nspbb.sk) Zmluvné strany tiež vyhlasujú, že majú prístup k týmto e-mailovým adresám, ich použitie nie je blokované u žiadnej zo zmluvných strán a že prístup majú iba oprávnení zamestnanci.
6. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového. Faktúra musí obsahovať aj odvolávku na číslo tejto zmluvy.
7. Elektronická faktúra sa bude považovať za doručenú druhej zmluvnej strane v okamihu zaslania e-mailovej správy.
8. Zmluvné strany vyhlasujú, že postup podľa tejto zmluvy považujú za dostatočný na to, aby nebolo možné zmeniť obsah žiadnej vystavenej elektronickej faktúry.
9. Zmluvné strany sa dohodli, že poskytovateľ doručí vystavenú faktúru elektronicky objednávateľovi spolu s prílohami najneskôr do štyroch pracovných dní odo dňa skončenia príslušného kalendárneho mesiaca, najneskôr však do piateho pracovného dňa odo dňa skončenia príslušného kalendárneho mesiaca, za ktorý sa faktúra vystavuje. Faktúra musí byť vystavená v súlade s platnými právnymi predpismi, musí obsahovať všetky náležitosti účtovného a daňového dokladu a jej prílohou musí byť kópia potvrdeného dodacieho listu a protokol o odovzdaní a prevzatí servisných prác, resp. servisný záznam Faktúra musí obsahovať aj odvolávku na číslo objednávky objednávateľa a číslo tejto zmluvy evidované objednávateľom.
10. Lehota splatnosti  faktúr je 60 dní od vystavenia faktúry. Platba bude realizovaná bezhotovostným platobným prevodom. Odplata sa považuje za uhradenú dňom odpísania finančných prostriedkov z účtu objednávateľa.
11. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy, alebo ak označenie a popis jednotlivých položiek vo faktúre sa nezhoduje s označením a popisom položiek a objednávateľ na túto skutočnosť upozorní poskytovateľa, ten je povinný zaslať objednávateľovi opravený doklad. Lehota splatnosti faktúry, ktorá je 60 dní, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Článok VIII**

**Sankcie**

8.1 Objednávateľ je oprávnený uplatniť si zmluvnú pokutu vo výške 0,1% z ceny z mesačného paušálu servisu s DPH za každý, aj začatý deň omeškania v prípade, že poskytovateľ nedodrží zmluvne dohodnutú lehotu na odstránenie vád a porúch na zariadení, výmenu náhradných dielov, nástup technika na opravu, vykonanie pravidelnej preventívnej prehliadky, najmenej však vo výške 100,- eur.. Tým nie je dotknuté právo objednávateľa na náhradu škody, ktorá mu vznikla nedodržaním dohodnutého termínu plnenia.

* 1. Objednávateľ je oprávnený uplatniť si zmluvnú pokutu vo výške 500,- eur za každé jednotlivé porušenie v prípade, že poskytovateľ nezabezpečí ekologickú likvidáciu náhradných dielov, ktoré môžu byť vnímané ako nebezpečný odpad, prípadne nedoručí kópiu potvrdenia o ekologickej likvidácii vymenených náhradných dielov objednávateľovi. Uplatnením zmluvnej pokuty však nie je dotknutá povinnosť poskytovateľa splniť povinnosť ekologickej likvidácie dodatočne.

8.3 Objednávateľ je oprávnený uplatniť si voči poskytovateľovi zmluvnú pokutu vo výške 3.000,- eur v prípade každého jednotlivého porušenia ustanovení článku XIII. tejto zmluvy o  kybernetickej bezpečnosti, ak sa na predmet plnenia vzťahujú.

**Článok IX.**

**Záručná doba a zodpovednosť za vady**

1. Zmluvné strany sa dohodli, že poskytovateľ zodpovedá za vady plnenia vykonané na základe tejto zmluvy v zmysle ustanovenia § 560 a nasl. Obchodného zákonníka.
2. Poskytovateľ poskytne objednávateľovi záruku na diely zariadenia, dodané v súvislosti s výkonom servisnej činnosti, v trvaní 6 mesiacov, s výnimkou, ak je kratšia záručná doba stanovená výrobcom náhradného dielu vzhľadom na povahu náhradného dielu.
3. Na činnosti, ktoré budú vykonané v rámci pravidelnej údržby a na prácu servisného zásahu poskytovateľ poskytuje záruku v trvaní 3 mesiacov. Záručná doba začína plynúť podpísaním protokolu o odovzdaní a prevzatí servisných prác, resp. servisného záznamu, príslušného plnenia v zmysle tejto zmluvy.
4. Záruka sa vylučuje v týchto prípadoch:
5. zničenie alebo poškodenie zariadenia v dôsledku nesprávneho zaobchádzania a/alebo nesprávnou obsluhou objednávateľa, neodborným zásahom objednávateľa alebo tretej osoby,
6. zničenie alebo poškodenie zariadenia živelnou udalosťou,
7. ak objednávateľ neumožní prístup k zariadeniu v prípade jeho poruchy,
8. skrat alebo iné objednávateľom zavinené pôsobenie elektrického prúdu (napr.: prepätie, mechanické namáhanie spôsobené elektrickým prúdom, vadou izolácie – pokiaľ nebola spôsobená vadnou montážou alebo dodávkou poskytovateľa, indukciou, výpadkom elektrického prúdu a pod.),
9. poškodenie vodou z vodovodných zariadení,
10. poškodenie pádom alebo vniknutím cudzieho predmetu, ktorý nie je súčasťou zariadenia.
11. Poskytovateľ garantuje Uptime zariadení: minimálne D= 95% pričom pre výpočet percentuálnej funkčnosti sa ako základ berie počet kalendárnych dní v roku.

Výpočet parametra D – dostupnosti prevádzky zariadení je nasledovná:

(T – V)

D = --------- x 100

T

D – dostupnosť prevádzky zariadení v percentách

T – počet prevádzkových hodín za sledované obdobie jedného kalendárneho roka prevádzky, počítané ako počet kalendárnych dní v roku \* 24 hodín

V – výpadok prevádzky zariadení v hodinách počas sledovaného obdobia jedného kalendárneho roka prevádzky, pričom výpadkom prevádzky zariadení sa rozumie taký prevádzkový stav zariadení, kedy v dôsledku výskytu vady na týchto zariadeniach je nedostupná alebo chybná funkčnosť jednej alebo viacerých funkcionalít zariadení nevyhnutných na jeho používanie dohodnutým spôsobom popísaným v dodanej prevádzkovej dokumentácii, pričom chybná alebo nedostupná funkcionalita má negatívne dopady na činnosť zariadení a nie je možné použiť zariadenia vôbec alebo v požadovanej kvalite, alebo v požadovanom rozsahu.

1. Zmluvné strany sa dohodli, že v prípade nedodržania minimálnej dostupnosti prevádzky zariadení uvedenej v tejto zmluve, má objednávateľ právo uplatniť nárok na náhradu škody a ušlého zisku v tomto rozsahu:

Ak D je v danom kalendárnom roku menej ako 95 % vzniká objednávateľovi nárok na náhradu škody a ušlého zisku vypočítaného dosadením hodnôt do nasledovného vzorca:

N = (DD – DV) x PV x PP, v ktorom

N je výška nároku na náhradu škody a náhradu ušlého zisku v eurách;

DD je 5 % počtu dní, počas ktorých môže mať zariadenie výpadok v kalendárnom roku (t.j. rozdiel medzi 100% dostupnosťou zariadenia v roku a povoleným minimálnym parametrom dostupnosti zariadení stanoveným na 95%). Počet dní sa určí vzorcom (5% z T)/24, pričom T je počet prevádzkových hodín za sledované obdobie jedného kalendárneho roka prevádzky zariadení;

DV je počet dní výpadku zariadení, pričom tento údaj sa vypočíta vzorcom (V/24), pričom V je výpadok prevádzky zariadení v hodinách počas sledovaného obdobia jedného kalendárneho roka prevádzky zariadení;

PV je priemerný denný počet výkonov, ktorý sa určí ako počet výkonov, ktoré boli na zariadení urobené a vyúčtované za čas trvania prevádzky zariadenia počas príslušného kalendárneho roka,

PP je priemerná platba za 1 výkon urobený na zariadení v eurách prijatá objednávateľom, ktorá sa určí ako podiel počtu výkonov urobených na zariadení v príslušnom kalendárnom roku a súčtu sumy prijatých platieb za všetky výkony urobené na zariadení v príslušnom kalendárnom roku.

1. Uplatnenie nároku na náhradu škody a ušlého zisku sa uplatňuje na základe vyhodnotenia dostupnosti prevádzky zariadení vždy za predchádzajúci kalendárny rok trvania servisnej zmluvy. Prvým obdobím, za ktoré sa vyhodnocuje dostupnosť prevádzky zariadenia je obdobie začínajúce kalendárnym dňom nasledujúcim po dni účinnosti servisnej zmluvy a končiace 31. decembrom kalendárneho roka v ktorom začal poskytovateľ vykonávať pozáručný servis a pravidelnú údržbu zariadení. Nasledujúce obdobia vždy začínajú 1. januárom daného kalendárneho roka platnosti servisnej zmluvy a končia 31. decembrom daného kalendárneho roka alebo dňom ukončenia platnosti servisnej zmluvy ak zmluva skončí platnosť pred 31. decembrom daného kalendárneho roka.

**Článok X.**

**Zodpovednosť za škodu**

1. Ak poruší jedna zmluvná strana svoje povinnosti alebo akýkoľvek záväzok vyplývajúci z tejto zmluvy, je povinná nahradiť škodu tým spôsobenú druhej zmluvnej strane. Za škodu sa považuje skutočná škoda, ušlý zisk a náklady vzniknuté poškodenej zmluvnej strane v súvislosti so škodovou udalosťou. Za škodu sa nepovažuje nepriama alebo následná škoda.
2. Zmluvná strana, ktorá porušila svoju povinnosť alebo akýkoľvek záväzok vyplývajúci z tejto zmluvy, sa môže zbaviť zodpovednosti na náhradu škody, ak preukáže, že k porušeniu povinnosti alebo akéhokoľvek záväzku, vyplývajúceho z tejto zmluvy, došlo v dôsledku okolností vylučujúcich zodpovednosť.
3. Ak ktorákoľvek zmluvná strana vznesie nárok voči druhej zmluvnej strane, ktorý sa následne ukáže ako neopodstatnený, je zmluvná strana, ktorá vzniesla neúspešný nárok, povinná nahradiť druhej zmluvnej strane všetky náklady, ktoré vynaložila na obranu voči takémuto nároku.
4. Ak porušenie povinností alebo akéhokoľvek záväzku vyplývajúceho z tejto zmluvy spôsobila tretia strana (subdodávateľ), ktorej povinná zmluvná strana zverila plnenie svojej zmluvnej povinnosti alebo záväzku, je u povinnej zmluvnej strany vylúčená zodpovednosť za škodu len v prípade, ak by k vzniku škody došlo v dôsledku okolností vylučujúcich zodpovednosť.

**Článok XI.**

**Postúpenie a započítanie pohľadávok**

* 1. V zmysle Príkazu ministra zdravotníctva SR č. 10/2025 s účinnosťou od 1.júna. 2025 sa zmluvné strany zaväzujú k plneniu nasledujúcich povinností:
     1. Akékoľvek pohľadávky z tohto zmluvného vzťahu, ktoré eviduje poskytovateľ voči objednávateľovi, nie je možné postúpiť na tretiu osobu bez predchádzajúceho písomného súhlasu objednávateľa v zmysle ust. § 524 a nasl. zákona č. 40/1964 Zb. Občianskeho zákonníka v znení neskorších predpisov, pričom na platnosť predchádzajúceho písomného súhlasu objednávateľa s postúpením pohľadávky na tretiu osobu sa vyžaduje predchádzajúci písomný súhlas Ministerstva zdravotníctva SR. Postúpenie pohľadávky na tretiu osobu v rozpore s predchádzajúcou vetou je podľa ust. § 39 zákona č. 40/1964 Zb. Občianskeho zákonníka v znení neskorších predpisov neplatné a v prípade takéhoto postúpenia pohľadávky v rozpore s predchádzajúcou vetou je objednávateľ oprávnený uplatniť si voči poskytovateľovi zmluvnú pokutu vo výške 2% z istiny pohľadávky postúpenej v rozpore so zákazom. Uvedené sa neuplatní ak osobitný právny predpis vzťahujúci sa na pohľadávku vyplývajúcu z tejto zmluvy vylučuje možnosť podmieniť postúpenie pohľadávky súhlasom objednávateľa ako dlžníka.
     2. Poskytovateľ môže prijať vyhlásenie podľa ust. § 303 a nasl. zákona č. 513/1991 Zb. Obchodného zákonníka v znení neskorších predpisov len na základe uzatvorenej písomnej dohody v súlade s § 91 ods. 3 zákona č. 578/2004 Z.z., inak je ručenie neplatné podľa ust. § 39 zákona č. 40/1964 Zb. Občianskeho zákonníka v znení neskorších predpisov. Zabezpečenie pohľadávok podľa predchádzajúcej vety je možné len po predchádzajúcom písomnom súhlase Ministerstva zdravotníctva SR. V prípade ak poskytovateľ prijme vyhlásenie v rozpore s predchádzajúcou vetou, objednávateľ je oprávnený uplatniť si voči poskytovateľovi zmluvnú pokutu vo výške 2% z istiny pohľadávky, na ktorú sa vyhlásenie vzťahuje.
  2. Poskytovateľ berie na vedomie, že jednostranné započítanie pohľadávok nie je možné. Započítanie pohľadávok štátu je možné v zmysle ust. § 8 zák. č. 374/2014 Z.z. o pohľadávkach štátu v znení neskorších predpisov len na základe písomnej dohody o započítaní pohľadávok štátu.

**Článok XII.**

**Trvanie a skončenie zmluvy**

1. **Táto zmluva sa uzatvára na dobu určitú a to na 12 mesiacov odo dňa nadobudnutia jej účinnosti.**
2. Táto zmluva skončí uplynutím času, na ktorý bola dojednaná.
3. Túto zmluvu je možné ukončiť aj na základe vzájomnej dohody oboch zmluvných strán k dátumu, ktorý si vzájomne dohodnú.
4. Táto zmluva môže byť vypovedaná ktoroukoľvek zo zmluvných strán bez udania dôvodu alebo z dôvodov výslovne uvedených v tejto zmluve. Výpovedná lehota je 3 mesiace a začína plynúť prvým dňom mesiaca nasledujúceho po doručení písomnej výpovede druhej zmluvnej strane ak nie je v tejto zmluve uvedené inak.
5. **Objednávateľ je oprávnený odstúpiť od tejto zmluvy z dôvodu vyradenia zariadenia z používania.**
6. Zmluvné strany sa dohodli, že zásahy úradných miest a zásahy vis maior, ktorých dôsledkom je nemožnosť plnenia tejto zmluvy niektorou zo zmluvných strán, sú dôvodom pre ukončenie zmluvy. Ak v tomto prípade nedôjde k dohode zmluvných strán o ukončení zmluvy, ktorákoľvek zo zmluvných strán je oprávnená od zmluvy odstúpiť.
7. Ak zmluvná strana poruší podstatným spôsobom povinnosť vyplývajúcu z tejto zmluvy, druhá strana môže zmluvu vypovedať, ak ani po predchádzajúcom písomnom upozornení nedôjde k náprave. Za podstatné porušenie povinnosti sa považuje najmä: opakované omeškanie servisného technika s neposkytnutím služby a/alebo s odstránením poruchy, nevykonanie pravidelnej servisnej prehliadky, výmena náhradných dielov, ktoré nezodpovedajú požiadavkám objednávateľa t.j. ak sa zistí, že sa nejedná o nové, nerepasované náhradné diely a omeškanie objednávateľa s úhradou faktúry o viac ako dva po sebe nasledujúce mesiace. Výpovedná lehota sú 3 mesiace a začína plynúť nasledujúci deň po dni doručenia výpovede druhej zmluvnej strane.
8. Objednávateľ môže od tejto zmluvy odstúpiť aj v prípade, ak sa na poskytovateľa vzťahuje zápis v registri partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov a predávajúci poruší povinnosť zápisu v registri alebo bol vymazaný. Objednávateľ môže odstúpiť od zmluvy aj z dôvodov uvedených v § 19 ZoVO.
9. Pre vylúčenie akýchkoľvek pochybností zmluvné strany berú na vedomie, že skončenie tejto zmluvy nemá vplyv na plnenie objednávok, odstránenie porúch, a vykonanie pravidelných servisov ktoré boli začaté pred jej skončením.
10. V prípade ak bude táto zmluva ukončená v priebehu kalendárneho mesiaca, poskytovateľ má nárok len na úhradu alikvotnej čiastky za servis podľa počtu kalendárnych dní trvania zmluvy v danom mesiaci.

**Článok XIII.**

**Kybernetická bezpečnosť**

* 1. Nasledujúce ustanovenia zmluvy súvisiace s kybernetickou bezpečnosťou sa vzťahujú na poskytovateľa a sú záväzné len v prípade ak poskytovateľ bude zabezpečovať plnenie predmetu zmluvy aj prostredníctvom vzdialeného prístupu.
  2. Poskytovateľ vystupuje vo vzťahu k zabezpečeniu kybernetickej bezpečnosti v postavení „tretej strany“ podľa § 19 ods. 2 zákona 69/2018 Z. z. o kybernetickej bezpečnosti v znení neskorších predpisov (ďalej len „zákon o kybernetickej bezpečnosti“) a zaväzuje sa prijať primerané bezpečnostné opatrenia, ku ktorým ho objednávateľ zaviaže.
  3. Objednávateľ ako poskytovateľ zdravotnej starostlivosti je prevádzkovateľom základnej služby v zmysle § 17 zákona o kybernetickej bezpečnosti.
  4. V prípade potreby zabezpečenia vzdialeného prístupu do systému objednávateľa je poskytovateľ povinný vopred oboznámiť s touto skutočnosťou objednávateľa (Oddelenie informačných technológií) a následne sa oboznámiť s politikou informačnej bezpečnosti objednávateľa, ktorá mu bude predložená a zaväzuje sa ju dodržiavať v časti, v ktorej je služba poskytovateľa pripojená k sieti základnej služby alebo informačnému aktívu (doméne) základnej služby.

13.5 Poskytovateľ berie na vedomie a súhlasí s tým, že bezpečnostná politika objednávateľa sa môže priebežne meniť a dopĺňať tak, aby zodpovedala aktuálnym bezpečnostným opatreniam, aktuálnemu stavu sietí a informačných systémov objednávateľa a aktuálnym hrozbám týkajúcich sa objednávateľa, ktoré by mohli mať potenciálny nepriaznivý vplyv na základnú službu objednávateľa. Objednávateľ je povinný v prípade využívania vzdialeného prístupu poskytovateľom písomne alebo e-mailom oboznámiť poskytovateľa s aktualizovanou Politikou informačnej bezpečnosti a upozorniť poskytovateľa na zmeny v nej uvedené oproti predchádzajúcej verzii, pričom poskytovateľ následne vyhodnotí dopad zmien na aktuálne prijaté opatrenia a informuje objednávateľa o postupe, ktorý je potrebné zrealizovať na strane poskytovateľa pre potvrdenie akceptácie zmien Politiky informačnej bezpečnosti. Po obojstrannej dohode postupu vysporiadania dopadu uvedených zmien v Politike informačnej bezpečnosti objednávateľa a jeho úspešnom zrealizovaní potvrdí poskytovateľ ich akceptáciu e-mailom na e-mailovú adresu [security@nspbb.sk](mailto:security@nspbb.sk).

* 1. Poskytovateľ sa zaväzuje chrániť všetky informácie poskytnuté objednávateľom, najmä chrániť ich integritu, dostupnosť a dôvernosť pri ich spracovaní a nakladaní s nimi v prostredí poskytovateľa.
  2. Poskytovateľ je povinný prijať a dodržiavať bezpečnostné opatrenia v oblastiach podľa § 20 ods. 2 písm. b), d), j), l), m), n) zákona o kybernetickej bezpečnosti a v rozsahu podľa § 14 ods. 2 vyhlášky NBÚ č. 362/2018 Z.z.. Objednávateľ týmto prenáša tieto požiadavky zmluvne na poskytovateľa v súlade s § 14 ods. 3 vyhlášky NBÚ č. 362/2018 Z. z..
  3. Poskytovateľ poskytne objednávateľovi v prípade potreby zoznam pracovných rolí, ktoré budú mať prístup k informáciám alebo údajom objednávateľa (v rozsahu meno, priezvisko, pracovná rola). Poskytovateľ je povinný oznámiť objednávateľovi každú zmenu v personálnom obsadení.
  4. Objednávateľ určuje nasledovnú kontaktnú osobu pre komunikáciu s poskytovateľom vo veci kybernetickej bezpečnosti: Manažéra kybernetickej bezpečnosti – e-mail: [madamjakova@nspbb.sk](mailto:madamjakova@nspbb.sk), tel.: +421 48 441 2602.
  5. Poskytovateľ určí a oznámi kontaktnú osobu pre komunikáciu s objednávateľom vo veci kybernetickej bezpečnosti: na email uvedený v bode 13.9.
  6. Kontaktné osoby môže príslušná zmluvná strana zmeniť. Novú kontaktnú osobu oznámi druhej zmluvnej strane písomnou formou. V prípade ak akékoľvek osoby majú prístup k informáciám a údajom objednávateľa sú povinné zachovávať mlčanlivosť podľa § 12 ods. 1 zákona o kybernetickej bezpečnosti.
  7. Poskytovateľ sa zaväzuje vykonať školenie vo vzťahu ku kybernetickej bezpečnosti a ustanoveniam zmluvy pre tých svojich zamestnancov, ktorí pristupujú k IT aktívam objednávateľa.
  8. Poskytovateľ je povinný bezodkladne informovať objednávateľa o kybernetickom bezpečnostnom incidente ako aj o všetkých skutočnostiach majúcich vplyv na zabezpečovanie kybernetickej bezpečnosti a to e-mailom alebo telefonicky na kontaktnú osobu uvedenú v tomto bode Zmluvy vyššie a poskytnúť súčinnosť pri jeho riešení.
  9. Objednávateľ je oprávnený vykonať u poskytovateľa audit zameraný na overenie plnenia povinností poskytovateľa, najmä na overenie technického, technologického a personálneho vybavenia poskytovateľa a procesných postupov na plnenie úloh v oblasti kybernetickej bezpečnosti, ako aj nastavenie procesov, rolí a technológií v organizačnej, personálnej a technickej oblasti u poskytovateľa pre plnenie cieľov zmluvy a tiež na overenie nastavenia a efektívnosti procesov a technológií v organizačnej a technickej oblasti poskytovateľa, ktoré poskytovateľ využíva pri plnení svojich povinností v oblasti kybernetickej bezpečnosti v rozsahu predmetu zmluvy. Výdavky objednávateľa spojené s vykonaním auditu znáša objednávateľ. Náklady poskytovateľa znáša poskytovateľ, a to v rozsahu jeden audit za kalendárny rok v rozsahu práce jeden človekodeň pre zamestnancov poskytovateľa. V prípade, ak bude objednávateľ požadovať vykonanie auditu nad rámec tohto rozsahu alebo kontroly viac ako jeden krát do roka, objednávateľ sa zaväzuje znášať náklady s tým spojené. Objednávateľ je povinný oznámiť poskytovateľovi najmenej 20 (slovom: dvadsať) pracovných dní vopred, že chce vykonať audit, oznámiť rozsah auditu, spôsob jeho vykonania a zoznam členov auditného tímu.
  10. Oprávnené nedostatky alebo pochybenia zistené auditom je poskytovateľ povinný odstrániť bezodkladne, avšak najneskôr do 60 (slovom: šesťdesiatich) kalendárnych dní od doručenia písomnej výzvy objednávateľa na ich odstránenie.
  11. Poskytovateľ je povinný pri audite aktívne spolupracovať s objednávateľom a v prípade potreby umožniť mu sprístupniť svoje priestory, dokumentáciu a technické a technologické vybavenie, ktoré súvisia s plnením úloh kybernetickej bezpečnosti, umožniť povereným zamestnancom objednávateľa vstup do dohodnutých priestorov a zabezpečiť im dokumentáciu a technické vybavenie potrebné na plnenie úloh v oblasti kybernetickej bezpečnosti.
  12. Audítor, osoba poverená objednávateľom, je povinný zachovávať mlčanlivosť o okolnostiach, o ktorých sa dozvie pri výkone auditu a ktoré nie sú verejne známe. Objednávateľ a jeho poverení zamestnanci pri návšteve priestorov poskytovateľa v rámci výkonu auditu musia dodržiavať pokyny poskytovateľa týkajúce sa uvedených priestorov na úseku bezpečnosti a ochrany zdravia pri práci (ďalej len „BOZP") a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov (ďalej len „PO"), s ktorými boli preukázateľne oboznámení, pričom zodpovednosť za to, že tieto osoby budú dodržiavať uvedené pokyny, nesie objednávateľ.
  13. Poskytovateľ sa v súlade s § 9 ods. 2 písm. o) vyhlášky NBÚ č. 362/2018 Z. z. ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení (ďalej len „vyhláška č. 362/2018“), zaväzuje po skončení tejto zmluvy bezodkladne vrátiť, previesť všetky informácie, ku ktorým mal počas trvania zmluvného vzťahu prístup objednávateľovi alebo ich podľa jeho pokynov zničiť.
  14. Poskytovateľ sa v súlade s § 9 ods. 2 písm. p) vyhlášky NBÚ č. 362/2018 Z. z. zaväzuje po skončení tejto zmluvy v prípade potreby udeliť, poskytnúť, previesť alebo postúpiť všetky potrebné licencie, práva alebo súhlasy nevyhnutné na zabezpečenie kontinuity prevádzkovanej základnej služby na prevádzkovateľa základnej služby, t.j. objednávateľa; tento záväzok poskytovateľa ostáva v platnosti aj po ukončení zmluvného vzťahu po dobu dohodnutú zmluvnými stranami, ktorá nesmie byť kratšia ako päť rokov po ukončení zmluvného vzťahu.

**Článok XIV.**

**Mlčanlivosť**

* 1. Všetky skutočnosti, informácie, podklady, stanoviská, osobné údaje a údaje, ktoré sa zmluvné strany dozvedia v súvislosti s touto zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by zo zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti V prípade ak niektorá zo zmluvných strán považuje akékoľvek informácie uvedené v tejto zmluve (vrátane jej príloh) za dôverné alebo za obchodné tajomstvo, je povinná túto skutočnosť výslovne uviesť v tejto zmluve a takéto informácie označiť ako „dôverné“ alebo ako „obchodné tajomstvo“. Povinnosť mlčanlivosť trvá aj po ukončení zmluvného vzťahu.

**Článok XV.**

**Záverečné ustanovenia**

* 1. Práva a povinnosti zmluvných strán, ktoré nie sú v tejto zmluve výslovne upravené, riadia sa ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.

1. **Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv SR, nie však skôr ako 16.02.2026**
2. Podmienky tejto zmluvy boli dohodnuté v súlade s legislatívou platnou na území SR. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.
3. Meniť alebo doplňovať text tejto zmluvy je možné len formou písomného dodatku k zmluve, pri dodržaní ustanovení § 18 ZoVO, ktorý bude podpísaný oboma zmluvnými stranami. Tieto dodatky sú neoddeliteľnou súčasťou tejto zmluvy. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade s Obchodným zákonníkom a ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
4. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto zmluvy majú prednosť ustanovenia tejto zmluvy. V prípade skutočností, ktoré nie sú v tejto zmluve výslovne upravené, majú prednosť požiadavky vyplývajúce z predzmluvných požiadaviek objednávateľa v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v tejto zmluve a nevyplývajú ani z predzmluvných požiadaviek, má prednosť zákonná úprava. V prípade vzniku skutočností, ktoré nie sú výslovne upravené v tejto zmluve, nevyplývajú z predzmluvných požiadaviek alebo zo zákona, uzatvoria zmluvné strany písomný dodatok k tejto zmluve, prípadne osobitnú písomnú dohodu v súlade s ustanoveniami ZoVO.
5. Zmluva je vyhotovená v troch vyhotoveniach, z ktorých poskytovateľ si ponechá jedno vyhotovenie zmluvy a  objednávateľ si ponechá dve vyhotovenia zmluvy.
6. Zmluvné strany vyhlasujú, že si túto zmluvu prečítali, jej obsahu, ktorý považujú za určitý a zrozumiteľný, porozumeli a tento vyjadruje ich slobodnú a vážnu vôľu zbavenú akýchkoľvek omylov, na dôkaz čoho pripájajú svoje podpisy.
7. Neoddeliteľnou prílohou tejto servisnej zmluvy sú:

Príloha č.1 –  Zoznam subdodávateľov

Príloha č.2 – Cenová ponuka

Príloha č.3 – Podrobný opis predmetu zákazky

Príloha č. 4 – Politika informačnej bezpečnosti.

**Objednávateľ: Poskytovateľ:**

V Banskej Bystrici, dňa ....................... V ....................., dňa .....................

......................................................... ..............................................

|  |
| --- |
| **Ing. Miriam Lapuníková, MBA**  riaditeľka |
| Príloha č. 1  **ZOZNAM SUBDODÁVATEĽOV**   * 1. Poskytovateľ predmetu zákazky podľa tejto zmluvy vyhlasuje, že na plnenie predmetu zmluvy:   **nevyužije\*** subdodávateľov;   * **využije\*** nasledujúcich subdodávateľov**:**  |  |  |  |  |  |  | | --- | --- | --- | --- | --- | --- | | Por. č. | Subdodávateľ  *(obchodné meno, sídlo alebo miesto podnikania, IČO)* | Kontaktná osoba  *(meno priezvisko, adresa pobytu, dátum narodenia tel. č., email, osoba oprávnená konať za subdodávateľa)* | Predmet subdodávky | Podiel plnenia zmluvy v % | Podiel plnenia zmluvy v € bez DPH | |  |  |  |  |  |  | |  |  |  |  |  |  | |  |  |  |  |  |  | |  |  |  |  |  |  |   V ............................................, dňa ............................    .......................................................................  meno a priezvisko štatutárneho orgánu  podpis a pečiatka  \*relevantné označte krížikom |